
Számítógépes programok kézgesztusok általi vezérlése

A dolgozat témája az olyan számítógépes programok kézgesztusok általi vezérlése, melyek használatát az efféle kontaktus felhasználó-barátabbá, bizonyos környezetben pedig egyszerűbbé teszi. Társaságban vagy a kanapéra hátradőlve sokkal kényelmesebb a lejátszási lista vezérlése vagy a hangerő szabályozása, ha nem kell a számítógéppel közvetlen kapcsolatot létesíteni.
Manapság már szinte minden számítógép, legyen az asztali vagy hordozható, rendelkezik webkamerával. Az általánosnak számító használatuk (pl. videótelefonálás) mellett kreatívabb ötletekhez is segítő kezet nyújthatnak. A tárgyalt rendszer multimédiás alkalmazások vezérlését oldja meg - mint a lejátszott média manipulálása (indítás, szüneteltetés, lapozás) - a megfelelő statikus kézgesztusok felismerésével.



